als_Latn dik_Latn sag_Latn
Temat Kryesore
- Kryetari i Kuvendit Ilir Meta priti Kryetarin e Komisionit për Politikën e Jashtme në Kuvendin e Kosovës, Enver Hoxhaj
Në kuadër të Konferencës së Kryetarëve të Komisioneve Parlamentare për Politikën e Jashtme të vendeve të Ballkanit Perëndimor, kryetari i Kuvendit Ilir Meta priti sot Kryetarin e Komisionit për Politikën e Jashtme në Kuvendin e Kosovës Enver Hoxhaj.
Meta nënvizoi se Shqipëria mbetet e përkushtuar ndaj konsolidimit të perspektivës euro-atlantike të Kosovës dhe të të gjitha vendeve të tjera të rajonit tonë, si një domosdoshmëri për stabilitetin dhe sigurinë rajonale.
Meta shprehu mbështetjen për rritjen e kontakteve dhe bashkëpunimit mes dy Komisioneve për Politikën e Jashtme në funksion të avancimit të axhendës së integrimit evropian dhe të forcimit të bashkëpunimit rajonal.
Kryetari i Komisionit për Politikën e Jashtme në Kuvendin e Kosovës, Enver Hoxhaj shprehu mirënjohjen për mbështetjen e pakursyer të Kuvendit të Shqipërisë në rritjen e përfaqësimit dhe pjesëmarrjes së Kosovës në aktivitetet rajonale dhe ndërkombëtare, duke theksuar se mbështetja e Shqipërisë është tepër e rëndësishme për zhvillimin e Kosovës.
Në përfundim të takimit, Meta vlerësoi bashkëpunimin e ngushtë mes Kuvendit të Shqipërisë dhe Kuvendit të Kosovës si dy institucione ligjvënëse që mbështesin punën e përbashkët të dy qeverive respektive.
Gazeta 'Shekulli' iu kërkon gjithë lexuesve të saj, që mundësisht të mos përdorin sharje, fyerje denigruese ndaj dinjitetit njerëzor nëpër komente. Në vend të tyre, faktet dhe argumentet tuaja logjike mund të jenë shumë më të fuqishme pa to. Me respekt dhe falemnderit për pjesëmarrjen tuaj, mjaft të vlefshme në punën tonë!
Ftojmë lexuesit, që nëse kanë opinione mbi shkrimet e botuara te 'Shekulli' apo mbi tema të tjera të lira, mund të na kontaktojnë në adresën: komente@shekulli.com.al
als_Latn als_Latn als_Latn als_Latn als_Latn als_Latn als_Latn als_Latn als_Latn